ઈડર પોલીસે એકતરફી નોંધેલી એફઆઈઆર બાબતે ઈડર ગઢ બચાવો સમિતિના હોદેદારો રમણીકલાલ ભાવસાર, જિજ્ઞોશભાઈ પંડીત, કિરણસિંહ ઉદાવત સહિતે જણાવ્યુ હતુ કે, પોલીસે માત્ર ખનન માફિયાઓની જ ફરીયાદ નોંધીને ગઢનું ખનન કરનારાઓનો પક્ષ લઈ રહી હોય તેમ સ્પષ્ટ લાગી રહ્યુ છે, જેના સમગ્ર શહેરમાં ઘેરા પ્રત્યાઘાતો પડયા છે, નટુભાઈ પંડયા, ગુર્જર બહેનો સહિત અનેક લોકો નિર્દોષ હોવા છતાં તેમની સામે લૂંટ, રાયોટીંગ જેવી ગંભીર કલમો ઉમેરીને ખોટી ફરીયાદ નોંધી દેવામાં આવી છે, જયારે બચાવ સમિતિના હોદેદારો સાથે ખનનમાફિયાઓના માણસોએ કરેલી મારામારી સહિતના ગુનાની ફરીયાદ નોંધાવવા માટે હોદેદારો પોલીસ મથકે ગયા હતા તો ડીવાયએસપી કે. જે. ચૌધરી અને પીઆઈ શૈલેષ ચૌધરીએ ફરીયાદ લેવાનો સ્પષ્ટ ઈન્કાર કરી દેતાં પોલીસની કામગીરી શંકાસ્પદ બની ગઈ છે.